Отчет за дейността на НЧ“Кирил и Методий-2007“ за периода от 01.01.2022г. до 31.12.2022г.

 Народно читалище „Кирил и Методий-2007“ е с отворени врати за различните поколения и етнически общности, които желаят да се докоснат до културата.Тук е мястото, където деца и възрастни изучават културно-историческото наследство на родния край, запознават се с различни обичай,характерни за нашето село.

 Читалищната библиотека винаги е била средище на духовност за всички жители и гости на с.Баурене. Тази си мисия тя осъществява чрез провеждане на срещи,разговори, утра, изложби и витрини.Пандемията от Ковид-19 преобрази читалищните дейности, като някои от тях бяха сведени до минимум-намаляване броя на децата, заети за мероприятия,посетителите на библиотеката бяха ограничени да влизат по един.

 Читалищната библиотека разполага с 4243 библиотечни единици.През отчетния период в библиотеката са постъпили от дарения 50 броя книги от дарения и 2 закупени от авторите им.Имахме дарение от Маргарита Александрова, която ни дари романи от известни автори,които обогатиха библиотеката.

 Тъй като повечето книги са стари издания, кандидатствахме по проект „Българските библиотеки-съвременни центрове за четене и информираност-2022“,като се надяваме да спечелим проекта, защото имаме читатели,които са изчели нашата литература и от няколко години посещават библиотеката в гр.Криводол.Основния брой читатели са деца до 14 години-10 и пенсионери, като тази година имаме новозаписани читатели до 14г.- 5деца.Заети библиотечни документи до отчетния период-294. Посещенията са 632 в библиотеката и на организирани събития.Направени са общо 36 мероприятия, табла и изложби.

 В библиотеката предлагаме безплатни копирни услуги.Искаме да организираме музейна сбирка, но нямаме помещение подходящо за това.Получихме дарение на предмети на бита от миналото и носии, които са много ценни за нас.

 Проведени културни мероприятия:

06.01. Йордановден-Богоявление-участие на младежи от с.Баурене в ловенето на кръста от реката в гр.Криводол.-5ч.

 06.01. :174г. от рождението на Христо Ботев-библиотека Криводол-5ч.

18.01. Утро в клуба на пенсионера посветено на 87г. от рождението на Дамян Дамянов/1935-1999/ с негови стихове.-10ч.

21.01.Бабинден- пресъздаване на обичая бабуване и къпане на новородено.-15ч.-изложба от раклата на баба.

28.01.100г. от рождението на Цветан Ангелов-автор на песента „Тихо се сипе първия сняг“-табло

01.02. „Добър вечер столетие мое“-100 години от рождението на голямата Стоянка Мутафова-творческа среща и представяне на книгата за творчеството й-закупихме книгата-библиотека Криводол-5ч.

12.02.Среща с колегите от НЧ“Митко Лаков-1903“с.Чомаковци, които ни представиха читалището си и ни подариха мартеници, изработени от сръчните им ръце.-5ч.

14.02.Празнувахме Трифон Зарезан в с.Баурене със зарязване на лозе от Трифон Зарезан и кмета на селото и поливане на лозите с вино и наричане за много грозде и берекет и изпълнение на групата на песни посветени на виното. 50ч.-табло,витрина,иложба.

18.02.Отбелязваме 149г. от обесването на Васил Левски-„Роди се и поведе ни в борба“-лит. Утро-тарло,витрина.-7ч.

18.02.Заработи нашата работилничка за мартенички, в която се включиха деца и възрастни, за да можем да украсим читалището за 1 март и да помогнем на Баба Марта с мартеничките, които ще раздава на 1 март. Изработихме 30 мартенички с кауза за София, от където получихме грамота.Също изработихме 12 оригинални мартеничкиза изложба и благотворителност в гр.Криводол-също получихме грамота.-взели участие 11+5деца-изработени-300 мартеници

26.02.На посещение в нашето читалище бяха колегите от НЧ“Митко Лаков-1903“с.Чомаковци, които ни върнаха визитата,разгледаха читалището ни, а пък ние им подарихме мартенички за здраве.

01.03. На Първи март рано сутринта читалището грейна украсено отвън и отвътре с мартеници.Баба Марта пременена с бяла и червена премяна и кошница пълна с мартенички връзваше на всеки мартеници за здраве.На Първи март е празник на самодееца и ние го отбелязваме в клуба с песни и веселие и поздрав за рожденния ден на певицата ни Милка Йорданова.

03.03.- 144г.отбелязахме в клуба с кратка програма-табло и с народни хора на площада послучай националния празник на България-3 март-7ч.

07.03.В библиотека Криводол посрещнахме поетите Маргарита Петкова и Добромир Банев, които завладяващо представиха книгата си „Абсурдни времена“-1бр.закупихме за библиотеката.-5ч.

08.03.В клуба на пенсионера с тържество и кратка програма от деца и групата за народно пеене, отбелязахме празника на жената-подарени за всяка жена по 1 цвете-23ч.-табло,изложба

21.03.Пристигането на пролетта посрещнахме в клуба с програма от деца и групата за народно пеене, поради лошото време.-15ч.

27.03.-90г. от рождението на Слав Хр. Караславов-табло

1-10.04.-Празник на Книгата-ние обичаме да четем и се забавляваме-детски утра с четене на различни произведения,рисуване по тема,работа с различни материали-глина,пластелин и др.-6деца

06.05.Гергьовден-пресъздаване на обичая-изпълнение на групата за народно пеене на сцената в гр.Враца.-8ч.

16.05.Лазаровден-прекрасно изживяване на момичетата с лазаруване-пеене на песни за Лазар и хорца.-20деца и продължаване празника на площада с хора и веселие.

23.05.Великден-Традиции и обичаи за спазване-боядисване на яйца,козунаци,песни и хора.-10ч.

24.Гостуване на групата ни в с.Добруша за празника на добрите хора.-10ч.

01.06. Ден на детето-Организиране пред читалището на празник на децата с игри,рисунки на асфалта, игри и лакомства.-10деца

02.06. Ден на Ботев-146г. от гибелта му-табло

18.06. -185г. от рождението на Васил Левски-табло

18.06.-145г. от рождението на Елин Пелин-табло-изложба

01-10.07.Конкурс за най-гладко четене на различни произведения и най-хубави рисунки.-7деца

25.07. Забавно лято в библиотеката-гр.Криводол-работа с природни материали, изработка на сладкиши и др.-5деца

ЮЛИ-АВГУСТ

Лятна работа с деца-викторини,игри,рисунки,работа с природни материали и др.Награди за най-активните и за най-много прочетени книги през годината.

06.09- 06.09.1885г.-137г. от Съединението на България-табло

13.09.-Заключителен етап на лятната работа с децата в читалището-изложба на творбите им и грамоти и награди за взелите участие в лятната работа в читалището и за най-много прочетени книги през годината.-7деца

22.09.Ден на независимостта на България-114г. Независима България.-табло

24.09.22.-На 26.09. се навършват 99 години от трагичните събития на Томин мост и поражението на първото в света антифашистко въстание-22човека

01.10.22.-Празник на възрастните хора-отбелязване на празника с тържество в клуба на пенсионера-18ч.

16.10.22.-120г. от рождението на Фани Попова-Мутафова-бълг. Писателка,творец на романи и драми с истор. Сюжети-1902-1977г.-табло

01.11.22. 100г. от обявяването на Деня на народните будители и празник на бълг. духовност. и 300 г от написването на История славянобългарска-15ч.

02.11.22.- 125г. от рождението на Асен Разцветников-бълг. поет и писател-1897-1951-табло

17.11.22.-195г.от рождението на Петко Р. Славейков-бълг. поет, преводач,фолклорист.

21.11.22.-Ден на християнското семейство-нека всеки дом и семейство бъдат благословенни-11ч.

06.12.22. Никулден-Читалището под патронажа на г-н Доков-кмет на община Криводол проведе „И ловец съм и рибар съм“Какво?-много смях,веселие,интересни случки,томбола.-23ч.

15.12.22. Читалището получи дарение на стоки за бита на нашите баби-ризи,кърпи,платна и др. от Димитрина Иванова.

23.12.22. Дядо Коледа раздаде подаръци на всички деца в Читалището, а те му изнесоха програма-30деца

24.12.22.Дядо Коледа с помощта на Читалището посети домовете на децата и им раздаде подаръци.

28.12.22. „Да е мирна и честита Новата-2023година“-новогодишно тържество в клуба на пенсионера-21човека

Към НЧ“Кирил и Методий-2007“ има създадена самодейна група за народни песни „Росна китка“ от 10 години, която тази година спечили много грамоти и два медала-сребърен и бронзов като взе участие в:

14.05-Национален фолклорен фестивал „Напеви от Северозапада“ с.Горник-спечелен бронзов медал-трето място-грамота

05.06.Регионално прослушване във Враца за Копривщица

24.05.Участие на групата в с.Добруша в Празник на добрите хора

02.07.XII фолклорен събор „Жива вода Венеца“-грамота

21.07.VII фолклорен събор на народното творчество „Глътка жива вода-2022“ с.Чомаковци-грамота

13.08.2022г. IX общински фолклорен фестивал „Ехо в родния край-Георги Горелски“с.Търнава-грамота

05.08. XII Национален събор на българското народно творчество-Копривщица 2022- сребърен медал-пресъздадохме обичая даряване на млади булки с колаки за Гергьовден-усилено се готвихме с обичая,носийте,цървулите-сами си изработихме и заслужено спечелихме.

20.08. Четвърти Регионален фолклорен фестивал „Радомирци пее и танцува-грамота

28.08.Фолклорен празник Ботунския славей-Цветан Филипов-с.Краводер-грамота

29.08.Усмивки под дъгата-Празник на гр.Криводол-с деца

11.09. Шести фолклорен събор „Ружинци-2022“-участие с песни,автентична носия и баници- 4 грамоти

Благодарни сме на г-н Кмета на гр.Криводол и екипа му и на Христинка Кръстева и Боян Илиев за оказаната помощ и подкрепа.

17.01.2023г.

С.Баурене Изготвила:Иванка Николова

 /Секретар-библиотекар/